Európska makroseizmická stupnica

Európska makroseizmická stupnica (skratka EMS, ) je stupnica používaná na vyjadrenie intenzity makroseizmických účinkov zemetrasenia, teda účinkov na ľudí, budovy a prírodu v rámci konkrétnej lokality (na rozdiel od magnitúdových stupníc, ktoré vyjadrujú seizmickú energiu uvoľnenú zemetrasením).

Vznikla v roku 1988 ako náhrada staršej makroseizmickej stupnice MSK-64 (Medvedevova-Sponheuerova-Kárníkova stupnica), pričom jej aktuálna revízia, EMS-98, je z roku 1998. Používa sa v európskych krajinách, vrátane Slovenska.

 Skrátená forma 
 Intenzita  Definícia  Skrátený popis typických účinkov 1 (I)  nepocítené  Nepocítené. 2 (II)  zriedkavo pocítené  Pocítené len jednotlivcami na niektorých miestach v domoch. 3 (III)  slabé  Zemetrasenie vnútri cítia niekoľkí (020 %). Ľudia nanajvýš cítia hojdanie alebo ľahké chvenie. 4 (IV)  značne pozorované  Zemetrasenie vo vnútri cítia mnohí (1060 %), vonku len výnimočne. Niekoľkí sú prebudení. Okná, dvere a riad štrngajú. 5 (V)  silné  Zemetrasenie vo vnútri cíti väčšina (50100 %), vonku niekoľkí. Mnohí spiaci sa prebudia. Niekoľkí sú vystrašení. Budovy vibrujú. Visiace objekty sa značne hojdajú. Malé predmety sú posunuté. Dvere a okná sa otvárajú a zatvárajú. 6 (VI)  mierne ničivé  Mnohí sú vystrašení a vybiehajú von. Niektoré predmety padnú. Mnohé budovy utrpia malé neštrukturálne škody ako napr. vlásočnicové trhliny alebo odpadnuté malé kúsky omietky. 7 (VII)  ničivé  Väčšina ľudí je vystrašená a vybiehajú von. Nábytok je posunutý. Predmety padajú z políc vo veľkom množstve. Mnohé dobre postavené bežné budovy utrpia stredné škody: opadá omietka, padnú časti komínov; v stenách starších budov sú veľké trhliny a priečky sú zrútené. 8 (VIII)  ťažko ničivé  Mnohí majú problémy udržať rovnováhu. Mnohé domy majú veľké trhliny v stenách. Niekoľko dobre postavených bežných budov má vážne poškodené steny. Slabé staršie budovy sa môžu zrútiť. 9 (IX)  deštruktívne  Všeobecná panika. Mnoho slabých budov sa zrúti. Aj dobre postavené bežné budovy utrpia veľmi ťažké škody: ťažké poškodenie stien a čiastočne aj štrukturálne škody. 10 (X)  veľmi deštruktívne  Mnohé dobre postavené bežné budovy sa zrútia. 11 (XI)  devastujúce  Väčšina dobre postavených bežných budov sa zrúti. Aj niektoré budovy s dobrým antiseizmickým dizajnom sú zničené. 12 (XII)  úplne devastujúce  Takmer všetky budovy sú zničené. 

 Referencie 

 Externé odkazy 
 EMS-98: definícia – anglický originál a preklady do viacerých jazykov
 EMS-98: krátka forma – anglický originál a preklady do viacerých jazykov (vrátane českej verzie)

Kategória:Seizmológia
Kategória:Stupnice